**PRÓBA ZH**

A kitűzött feladatra készítsen objektum elvű megoldást C++ nyelven az alábbi szempontok alapján:

* programjának ciklusai tanult programozási tételekből származzanak, ezeket kommentben nevezze is meg;
* használjon osztályt a szöveges állomány olvasásához;
* a szöveges állományt csak egyszer nyithatja meg olvasásra és nem használhat a szöveges állomány sorainak számától függő méretű változót;
* programja az eredményt felhasználóbarát módon jelenítse meg;
* programja ne csak az érvényes tesztesetekre működjön helyesen, hanem az üres fájl, és a nem létező fájl esetét is kezelje le.

***Megfelelt szint*** (közepes): Egy vadászaton feljegyezték, hogy melyik vadász milyen vadat lőtt. Az adatokat egy szöveges állományban rögzítették úgy, hogy minden sorban egy vadász zsákmányai szerepelnek. Egy sor a vadász neve (elválasztójel nélküli sztring) után a zsákmányait sorolja: elejtett vad fajtája (sztring) és súlya (természetes szám) kilogrammban. Egy soron belül az adatokat szóközök vagy tabulátor jelek választják el.

**Példa az input fájl soraira:**

Lajos medve 300

Zsolti rénszarvas 150 plüss\_nyuszi 1

***Hány vadász lőtt medvét?***

***Kiváló szint*** (jeles): Tekintsük az előző feladatban szereplő szöveges állományt az alábbi módosításokkal. Ugyanaz a vadász több vadászaton is részt vehet, ezért a szöveges állomány sorai a vadász neve után a vadászat dátumát (sztring) is tartalmazzák, és csak ezt követik a zsákmányok adatai. Ugyanazon vadász zsákmányai így több sorban is szerepelhetnek, de egy vadász egy vadászatán elejtett zsákmányok adatai egyetlen sorban, és feltehetjük, hogy az állomány sorai vadászok nevei szerint rendezettek.

**Példa az input fájl soraira:**

Lajos 2016.10.02. medve 300 nyúl 1

Zsolti 2017.02.15. rénszarvas 150 jávorszarvas 2500

Zsolti 2018.04.03. szürkemarha 400 plüss-nyuszi 1

***Igaz-e, hogy minden vadász valamelyik vadászatán lőtt medvét?***

Nem kell a megfelelt szintű megoldást elkészítenie, ha a kiváló szintűt megoldotta, de ajánlott először a megfelelt szinttel foglalkoznia. Ha úgy gondolja készen van, mutassa be a megoldását.

Miután a programját bemutatta és azt elfogadták, töltse fel azt Neptun-kód.zip formában: Windows-on a [\\nas1.inf.elte.hu\ZH1\Programozas](file:///\\nas1.inf.elte.hu\ZH1\Programozas), Linux-on **smb://nas1.inf.elte.hu/ZH1/Programozas** könyvtárba. Ezt a lapot adja le valamelyik oktatónak.