**A**

1. Keresse meg egy egész számokat tartalmazó szekvenciális inputfájlban az első olyan számot, amely megegyezik a közvetlen előtte levővel (ehhez a részfeladathoz a szomszédos számpárok felsorolóját érdemes elkészíteni), majd számolja meg, hogy ez a szám összesen hányszor található meg a fájlban!
2. Egy szekvenciális inputfájl a hallgatók plusz-mínusz zh eredményeit tartalmazza. A fájl egy eleme a hallgató azonosítójából, egy dátumból, és a zh eredményét jelző + vagy – jelből áll. A fájl hallgatói azonosító szerint rendezett. Feltehetjük, hogy a fájl nem üres. Melyik hallgató érte el a legjobb eredményt (a + jel +1 pontot, a - jel -1 pontot ér; összesített eredmény ezen pontok összege) és mennyit?

**B**

1. Keresse meg egy egész számokat tartalmazó szekvenciális inputfájlban az első olyan páratlan számot, amelyet közvetlenül utána egy páros szám követ (ehhez a részfeladathoz a szomszédos számpárok felsorolóját érdemes elkészíteni), majd mondja meg, hogy e páratlan számot követően melyik a legnagyobb páros szám a fájlban!
2. Egy szekvenciális inputfájl a hallgatók plusz-mínusz zh eredményeit tartalmazza. A fájl egy eleme a hallgató azonosítójából, egy dátumból, és a zh eredményét jelző + vagy – jelből áll. A fájl hallgatói azonosító szerint rendezett. Gyűjtsük ki azokat a hallgatókat egy szekvenciális outputfájlba, akiknek az összesített eredménye negatív. (A + jel +1 pontot, a - jel -1 pontot ér; az összesített eredmény ezen pontok összege.)